proxectonos/corpus_dominio_legal_administrativo_tmp huggingface dataset:
ORDE do 20 de abril de 2004 pola que se modifica a Orde do 21 de novembro de 2003, pola que se procede á convocatoria para o ano 2004 de axudas encamiñadas ao uso racional da enerxía e ao fomento das enerxías renovables, encamiñadas á mellora da infraestrutura enerxética de Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 27/04/2004

A Consellería de Innovación, Industria e Comercio ditou a Orde do 21 de novembro de 2003 pola que se procede á convocatoria para o ano 2004 de axudas encamiñadas á mellora da infraestrutura enerxética de Galicia (Diario Oficial de Galicia nº 232, do 28 de novembro).
Por outra parte, na citada disposición establécese como requisito indispensable para o libramento de axudas, a presentación da documentación acreditativa do investimento realizado antes do 30 de setembro de 2004.
Tendo en conta a ampliación da partida orzamentaria que se incrementou en 492.440,03 A, pasando a dispor para este ano 2004 na aplicación orzamentaria 08.02.631-A.770.0 dun total de 546.440,03 A, e á vista das solicitudes presentadas, procédese a realizar esta convocatoria de admisión de solicitudes.
En consecuencia, en uso das atribucións que me foron conferidas,
DISPOÑO:
Artigo 1º
Modificar artigo 2º da orde da Consellería de Innovación, Industria e Comercio do 21 de novembro de 2003, no referente ao crédito orzamentario para a anualidade 2004 da partida 08.02.631-A.770.0 Empresas privadas; uso racional da enerxía nas industrias, que pasa a ser de 546.440,03 A.
Artigo 2º
Abrir un novo prazo de admisión de solicitudes que será de 40 días naturais contados desde o día
seguinte ao da súa publicación, ao abeiro da orde da Consellería de Innovación, Industria e Comercio do 21 de novembro de 2003.
Santiago de Compostela, 20 de abril de 2004.
Juan Rodríguez Yuste
Conselleiro de Innovación, Industria e Comercio
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 21 de abril de 2004 pola que se modifican as bases reguladoras para a concesión das axudas aos alumnos de centros escolares para o consumo de leite e determinados produtos lácteos, establecidas na Orde do 30 de maio de 2002.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 27/04/2004

A Orde do 30 de maio de 2002 (DOG nº 109, do 7 de xuño) estableceu as bases reguladoras do programa de leite escolar nesta comunidade autónoma, ao abeiro do disposto nos regulamentos (CE) nº 1255/1999, do consello, do 17 de maio, e no 2707/2000, da comisión, do 11 de decembro, así como no Real decreto 194/2002, do 15 de febreiro, sobre as modalidades de aplicación no Estado español do establecido nesa normativa comunitaria.
O dito real decreto foi modificado polo Real decreto 460/2004, do 18 de marzo, no relativo ás autoridades responsables da autorización dos centros de ensinanza aos que asisten los alumnos beneficiarios do programa de leite escolar, polo que é necesario de acordo coa norma básica estatal darlle unha nova redacción ao disposto no artigo 2.1º da Orde do 30 de maio de 2002.
Polo tanto, de acordo co disposto no artigo 30.I.3 do Estatuto de autonomía de Galicia, e no uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e do previsto no Decreto 50/2002, do 14 de febreiro, modificado polo Decreto 161/2003, do 13 de febreiro,
DISPOÑO:
Artigo único.-O artigo 2.1º da Orde do 30 de maio de 2002, pola que se establecen as bases reguladoras para a concesión das axudas aos alumnos de centros escolares para o consumo de leite e determinados productos lácteos, queda redactado do seguinte xeito:
«Serán beneficiarios da axuda os alumnos que asistan regularmente aos centros ou establecementos escolares, recoñecidos polas autoridades competentes, dos seguintes niveis de ensinanza:
a) Educación infantil, incluídos os xardíns de infancia ou garderías e outros establecementos de educación preescolar.
b) Educación primaria.
c) Educación secundaria, que comprenderá a educación secundaria obrigatoria, o bacharelato e a formación profesional de grao medio.
d) Educación especial.».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e será de aplicación ás axudas que se presenten ao abeiro da Orde do 23 de decembro de 2003 (DOG nº 253, do 31 de decembro) pola que se convocan, para o ano 2004 as axudas aos alumnos de centros escolares para o consumo de leite e productos lácteos.
Santiago de Compostela, 21 de abril de 2004.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 21 de abril de 2004 pola que se modifica a composición da Comisión de Selección de Investigación.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 27/04/2004

O Decreto 37/1998, do 30 de xaneiro, (DOG do 6 de febreiro), creou a Comisión de Selección de Investigación e por ordes desta consellería do 11 de marzo de 2003 e do 5 de febreiro de 2004 estableceuse a súa composición.
Como consecuencia da renuncia presentada por un vogal da comisión, cómpre proceder á súa substitución.
Polo que antecede, e atendendo á proposta do director xeral de Investigación e Desenvolvemento, esta consellería
DISPÓN:
Artigo 1º
O cesamento como membro da Comisión de Selección de Investigación do vogal que a seguir se relaciona, agradecéndolle os servizos prestados:
Vogal: Jorge Torres Santomé. Área de ciencias sociais e xurídicas.
Artigo 2º
Nomear como vogal da Comisión de Selección de Investigación a: Susana García Barros. Área de ciencias sociais e xurídicas.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de abril de 2004.
Juan Rodríguez Yuste
Conselleiro de Innovación, Industria e Comercio
RESOLUCIÓN do 19 de abril de 2004 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 26/04/2004

En execución do Plan de actividades da Escola Galega de Administración Pública (EGAP) para o ano 2004, a EGAP anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
Con motivo de declarar a Real Academia Galega o Día das Letras Galegas de 2004 dedicado a Xaquín Lorenzo Fernández, a EGAP súmase, como institución pública galega, á homenaxe deste galego insigne, ao organizar unha mesa redonda sobre a súa vida e obra. Esta acción formativa completarase cunha viaxe de interese cultural.
2. Destinatarios.
Na mesa redonda poderá participar o persoal das administracións públicas e calquera outra persoa interesada. Á viaxe cultural terá acceso só o persoal ao servizo de calquera das administracións públicas de Galicia (ata 40 prazas); no caso de presentárense máis solicitudes que prazas terá preferencia o per
soal da Xunta de Galicia. A inscrición na viaxe implica a obrigatoriedade de asistir á mesa redonda.
3. Desenvolvemento.
3.1. Mesa redonda:
-Data: 11 de maio.
-Hora: de 13.00 h a 14.30 h.
-Lugar: EGAP.
3.2. Viaxe cultural:
-Data: 17 de maio.
Para coñecer o desenvolvemento da viaxe e para todo tipo de información, prégase contactar co Servizo de Estudos, Investigación e Publicacións. Teléfono 981 54 62 49.
4. Inscrición.
As solicitudes, segundo o modelo oficial que figura ao final desta convocatoria, irán dirixidas ao director da Escola Galega de Administración Pública, rúa de Madrid, 2-4, 15707 Santiago de Compostela, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
As solicitudes deberán entrar no rexistro da EGAP antes das 10.00 h do día 10 de maio.
5. Publicación e notificación da selección.
A confirmación da súa selección poderá obterse chamando por teléfono á EGAP os días laborables de 12.00 a 14.00 h ao número 981 54 62 49 ou
ben consultando a lista de seleccionados que se exporá no taboleiro de anuncios deste centro.
Santiago de Compostela, 19 de abril de 2004.
Domingo Bello Janeiro
Director da Escola Galega de Administración
Pública
RESOLUCIÓN do 16 de marzo de 2004, da Secretaría Xeral da Consellería de Cultura, Comunicación Social e Turismo, pola que se inscribe o Monasterio de Benedictinas de Santa María de Carbajal no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/04/2004

Examinada a solicitude de inscrición no Rexistro de Entidades de Promoción do Camiño de Santiago, presentada polo Monasterio de Benedictinas de Santa María de Carbajal, do 26 de febreiro de 2004.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que o Monasterio de Benedictinas de Santa María de Carbajal quede inscrito no Rexistro de Entidades
de Promoción do Camiño de Santiago co número 154.
Santiago de Compostela, 16 de marzo de 2004.
Andrés González Murga
Secretario xeral da Consellería de Cultura,
Comunicación Social e Turismo
CORRECCIÓN de erros.-Resolución do 1 de abril de 2004 pola que se prorrogan as condicións vixentes nas bases reguladoras das axudas do Instituto Galego de Promoción Económica (Igape) para os programas de apoio á continuidade e mellora competitiva da PEME galega.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 21/04/2004

Advertido erro na referida resolución, publicada no DOG nº 70, do 13 de abril de 2004, procede facer a seguinte corrección:
-Na páxina 5.127, no DISPOÑO, onde di:
«1. Prorrógase, ata o 31 de decembro de 2004, o período transitorio previsto no primeiro parágrafo da disposición transitoria segunda das bases reguladoras das axudas do Igape para os programas de apoio á continuidade e mellora competitiva da PEME galega, publicada no DOG nº 63, do 31 de marzo de 2003. A dita prórroga terá eficacia desde o 1 de xaneiro de 2004».
Debe dicir:
«1. Prorrógase, ata o 31 de decembro de 2004, o período transitorio previsto no primeiro parágrafo da disposición transitoria segunda das bases reguladoras das axudas do Igape para os programas de
apoio á continuidade e mellora competitiva da PEME galega, publicada no DOG nº 65, do 4 de abril de 2002. A dita prórroga terá eficacia desde o 1 de xaneiro de 2004».
CONSELLERÍA DE CULTURA, COMUNICACIÓN SOCIAL
E TURISMO
ORDE do 25 de marzo de 2004 pola que se autoriza o cambio de denominación do Colexio de Educación Infantil e Primaria Alférez Provisional de Ortigueira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/2004

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, (DOG do 21 de outubro de 1996), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar o cambio de denominación do colexio que no anexo se relaciona.
Santiago de Compostela, 25 de marzo de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Ortigueira.
Localidade: Ortigueira.
Código do centro: 15011981.
Denominación: Colexio de Educación Infantil e Primaria Alférez Provisional.
Nova denominación: Colexio de Educación Infantil e Primaria José María Lage.
ORDE do 22 de marzo de 2004 pola que se lle autoriza a ampliación de tres unidades de educación infantil ao centro privado María Auxiliadora de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/2004

Examinado o expediente presentado polo centro privado María Auxiliadora de Ourense, no que solicita a ampliación de tres unidades de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Ourense, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación; o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil esta consellería, por proposta da Dirección Xeral de Centros e Ordenación Educativa,
DISPÓN:
Autorizarlle a ampliación de tres unidades de educación infantil ao centro privado María Auxiliadora de Ourense, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 22 de marzo de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense.
Concello: Ourense.
Localidade: Ourense.
Enderezo: praza de Don Bosco, 1.
Denominación: Centro Privado María Auxiliadora.
Titular: Religiosos Salesianos.
Código do centro: 32008458.
Nivel: educación infantil.
Unidades de que constaba: 6.
Unidades novas autorizadas: 3.
Composición resultante:
a) Centro de educación infantil: 9 unidades.
b) Centro de educación primaria: 18 unidades.
c) Centro de educación secundaria:
12 unidades de educación secundaria obrigatoria.
6 unidades de bacharelato das modalidades de ciencias da natureza e da saúde, humanidades e ciencias sociais e tecnoloxía.
ORDE do 31 de marzo de 2004 pola que se convocan axudas para a modernización de buques pesqueiros para o exercicio do ano 2004.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/04/2004

A Orde do 14 de xullo de 2000, pola que se establecen as bases e condicións e se regula o procedemento de concesión de axudas á renovación da frota e á modernización dos buques pesqueiros (DOG do 2-8-2000), modificada pola do 1 de xullo de 2002 (DOG do 5 de xullo) prevé, que as convocatorias anuais se rexerán polas bases e condicións establecidas na dita orde.
Esta orde de convocatoria refírese exclusivamente á liña de axudas á modernización dos buques pesqueiros.
En atención a razóns de celeridade e operatividade, e tendo en conta ademais que a vixente Lei de orzamentos xerais da Comunidade Autónoma prevé que o prazo de presentación de solicitudes de axudas non será inferior a corenta días naturais, establécese que a documentación da chamada na orde reguladora segunda fase ou de concesión das axudas, se presente toda xa coa solicitude nun único prazo de cincuenta días.
Polas razóns expostas, esta consellería
DISPÓN:
Artigo 1º.-Convocatoria de axudas.
Convócanse axudas para a modernización dos buques pesqueiros, que se rexerán polas bases e condicións e de acordo co procedemento establecido na Orde do 14 de xullo de 2000 (DOG do 2 de agosto) coas súas modificacións introducidas pola Orde do 1 de xullo de 2002 (DOG do 5 de xullo), o prazo de presentación de solicitudes e toda a documentación será o de cincuenta días hábiles contados a partir do seguinte ao da publicación desta convocatoria.
Artigo 2º.-Crédito orzamentario.
As axudas concederanse con cargo á aplicación 12.03.721V.770.1 do estado de gastos dos orzamentos xerais da Comunidade Autónoma para o ano 2004 e cun importe de 5.707.618 euros.
Disposición transitoria
Nesta convocatoria, e conxuntamente coa solicitude e a documentación prevista no artigo 12.2º da orde reguladora, achegarase tamén a prevista para a modernización no artigo 15.2º desta, e presentarase toda no prazo de cincuenta días hábiles indicado no artigo 1º desta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de marzo de 2004.
Enrique César López Veiga
Conselleiro de Pesca e Asuntos Marítimos
RESOLUCIÓN do 1 de marzo de 2004, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, da cláusula de revisión salarial do convenio colectivo de editoriais para o ano 2003.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 06/04/2004

Visto o texto para a cláusula de revisión salarial do convenio colectivo de editoriais, que subscribiu a comisión mixta paritaria do referido convenio o 11 de febreiro de 2004, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta dirección xeral
ACORDA:
Primeiro.-Ordenar a inscrición da devandita cláusula de revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 1 de marzo de 2004.
José Vázquez Portomeñe
Director xeral de Relacións Laborais
ANEXO I
En Vigo, na sede da Asociación Galega de Editores o 11 de febreiro de 2004, coa asistencia de Fabiola Sotelo Sotelo, Pilar Sampil Sánchez e José Manuel Fernández Cadahía, en representación da Asociación Galega de Editores e de Manuel Martínez Barreiro, Fernando Fernández González e Jesús Costa Argibay, en representación do sindicato Confederación Intersindical Galega (CIG), celébrase a reunión da comisión mixta paritaria do convenio galego de editoriais coa seguinte orde do día:
1º Cláusula revisión salarial ano 2003.
Adóptanse os seguintes acordos:
1º Actualización das retribucións salariais do ano 2003, motivada pola diferenza entre o aumento do 2,5% realizado no ano 2003, e o IPC real do ano 2003, calculado para Galicia polo Instituto Nacional de Estatística, 2,3% máis 0,5%.
Consonte os artigos 7.3.1 e 7.3.2 do convenio colectivo galego de editoriais establécese que:
Co efecto retroactivo ao 1 de xaneiro de 2003, a comisión mixta paritaria acorda proceder á actualización do salario base e do complemento lineal do convenio, consonte a táboa salarial anexa II.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 1 de marzo de 2004, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo da comisión paritaria do convenio colectivo de pompas fúnebres sobre a interpretación do artigo 5º do convenio colectivo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 06/04/2004

Visto o acordo sobre a interpretación do artigo 5º do convenio colectivo para o sector de pompas fúnebres, que subscribiu a comisión paritaria do referido convenio o 26 de febreiro de 2003, e de conformidade
co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta dirección xeral
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitirlle o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 1 de marzo de 2004.
José Vázquez Portomeñe
Director xeral de Relacións Laborais
ANEXO
Reunida, no día da data, a comisión paritaria do convenio colectivo de Pompas Fúnebres, integrada polas seguintes persoas:
-En representación da parte empresarial:
Carlos Monforte Pérez (Emorvisa).
Fernando Ruíz Posse (Pompas Fúnebres de La Coruña, S.A.).
José Luis Varela Tabarés (Pompas Fúnebres El Condado).
Emilio Francisco Martínez Pérez (Pompas Fúnebres del Miñor).
-En representación da parte social:
Xavier Carro Garrote (UGT-Galicia).
Pedro Pablo López Fernández (UGT-Galicia).
O motivo da xuntanza é a interpretación do artigo 5º do convenio colectivo galego para o sector de pompas fúnebres, en relación co modo de aplicación que aparece no anexo 1.
Acorda a seguinte interpretación:
Para o cálculo das retribucións brutas anuais que se teñen en conta para comparar coas táboas salariais de cada ano, incluiranse todos os conceptos fixos existentes antes da entrada en vigor do citado convenio (complemento voluntario, complemento convenio, antigüidade, etc.).
Exceptúanse expresamente incentivos, comisións, axudas de custo e quilometraxe, horas extras, festivos, domingos e horas nocturnas.
O criterio para delimitar estes conceptos será o seu carácter de fixo ou variable.
E para que conste e teña os efectos oportunos, os asistentes asinan esta acta, en Santiago de Compostela, 26 de febreiro de 2003.
RESOLUCIÓN do 27 de febreiro de 2004, complementaria da do 30 de outubro de 2003, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2004, correspondentes aos concellos das catro provincias da Comunidade Autónoma de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 05/04/2004

Como consecuencia da modificación das festas laborais de carácter local levada a cabo polo Concello de Ponteceso e realizada -por petición do concello- a oportuna rectificación pola Delegación Provincial da Consellería de Asuntos Sociais, Emprego e Relacións Laborais da Coruña, cómpre facer a correspondente rectificación na antedita resolución, publicada no Diario Oficial de Galicia nº 220, do 12 de novembro de 2003, así:
-No anexo I, provincia da Coruña, na páxina 13.969, onde di: «69. Ponteceso: 14 e 15 de setembro, festas», debe dicir: «69. Ponteceso: 13 e 14 de setembro, festas».
Santiago de Compostela, 27 de febreiro de 2004.
José Vázquez Portomeñe
Director xeral de Relacións Laborais
RESOLUCIÓN do 11 de marzo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores de Camariñas, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/04/2004

Examinada a adaptación dos estatutos da Confraría de Pescadores de Camariñas ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola Xunta Xeral da confraría, na súa reunión do 14 de decembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores de Camariñas que consta de 94 artigos, unha disposición adicional, unha derrogatoria e unha derradeira (62 páxinas), inscribila no Rexistro de Confrarías e das súas federacións no folio 1 do libro 1º e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 11 de marzo de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
CONSELLERÍA DE FAMILIA, XUVENTUDE, DEPORTE
E VOLUNTARIADO
ORDE do 26 de marzo de 2004 pola que se fixa o importe do crédito dispoñible na anualidade 2004, correspondente ás medidas complementarias na pesca costeira artesanal regulamentadas pola Orde do 4 de xuño de 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/04/2004

A Orde do 4 de xuño de 2003 (DOG nº 109, do 6 de xuño), regulamentaba a solicitude e trámite das axudas correspondentes ás medidas complementarias na pesca costeira artesanal e o procedemento de concesión de primas globais a tanto alzado. Nela determinábase un prazo de solicitude aberto no tempo até agosto de 2006, e fixaba a contía do crédito correspondente a anualidade de 2003.
Aprobados os orzamentos da Comunidade Autónoma de Galicia para 2004, pola Lei 8/2003, do 23 de decembro, cómpre xa que logo, facer pública a contía do crédito orzamentario destinado a facer fronte ás ditas axudas.
Por outra banda, existindo ademais a posibilidade de incorporar os remanentes de crédito de exercicios anteriores, e pendentes neste caso dos trámites correspondentes, inclúese a posibilidade de incrementar a anualidade de 2004, fixada nos orzamentos en vigor, nas cantidades incorporadas para este fin.
Para tal obxecto, esta consellería
DISPÓN:
Artigo 1º.-Crédito orzamentario de 2004.
As axudas tramitadas durante o ano 2004 ao abeiro da Orde do 4 de xuño de 2003 pola que se establecen as bases e condicións para a adopción de medidas complementarias na pesca costeira artesanal e se regula o procedemento de concesión de primas globais a tanto alzado, tramitaranse con cargo á aplicación orzamentaria 12.04.612.V.780.0, por un importe global de 3.610.191 euros.
Artigo 2º.-Ampliación do crédito.
A contía establecida no artigo anterior para a anualidade 2004, incrementarase na cantidade resultante
das incorporacións de créditos remanentes doutros exercicios, unha vez realizada a mesma pola Consellería de Economía e Facenda.
Artigo 3º.-Concesión das axudas.
A concesión de axudas quedará limitada, en todo caso, ás dispoñibilidades orzamentarias.
Santiago de Compostela, 26 de marzo de 2004.
Enrique César López Veiga
Conselleiro de Pesca e Asuntos Marítimos
ORDE do 12 de marzo de 2004 pola que se fixa o prezo de venda ao público da publicación Macromagnitudes agrarias 2000.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 05/04/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada por esta consellería Macromagnitudes agrarias 2000 ao prezo de 12 A.
2. Este prezo entenderase con IVE incluído.
Santiago de Compostela, 12 de marzo de 2004.
Juan Miguel Diz Guedes
Conselleiro de Política Agroalimentaria
e Desenvolvemento Rural
CORRECCIÓN de erros.-Resolución do 17 de marzo de 2004, da Dirección Xeral de Industria, Enerxía e Minas, pola que se convocan exames ordinarios para a obtención de carnés profesionais no ano 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 05/04/2004

Advertidos erros na devandita resolución, publicada no Diario Oficial de Galicia nº 62, do 30 de marzo de 2004, cómpre facer as seguintes correccións:
Na páxina 4.451, onde di:
«Instalador de climatización:
17 de maio.
17 de novembro».
Debe dicir:
«Instalador de climatización:
27 de maio.
17 de novembro».
Na páxina 4.452, onde di:
«Tribunal nº 10.
Presidente: Fernando Manuel Sánchez López.
Suplente: Carlos Gómez Martínez.
Secretaria: Dolores López Beiro.
Suplente: Alberto Outeiriño Quintas».
Debe dicir:
«Tribunal nº 10.
Presidente: Fernando Manuel Sánchez López.
Suplente: Carlos Gómez Martínez.
Secretario: Alberto Outeiriño Quintas.
Suplente: Dolores López Beiro».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 10 de marzo de 2004 pola que se publica a equivalencia dos cursos de linguaxe administrativa galega e os cursos de linguaxe xurídica galega, convocados pola Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/04/2004

A Consellería de Educación e Ordenación Universitaria publicou a Orde do 11 de novembro de 1998 pola que se declaran as equivalencias entre distintos cursos e probas de lingua galega cos cursos de niveis básico, medio e superior de linguaxe administrativa local galega -actualmente denominados de linguaxe administrativa galega- e de linguaxe xurídica galega, sen que se determine dunha maneira explícita e recíproca a equivalencia entre os cursos de linguaxe xurídica e de linguaxe administrativa galegas.
Co obxecto de evitar as distintas interpretacións a que puidese levar a falta de determinación no texto da antedita Orde do 11 de novembro de 1998, cos conseguintes prexuízos que se lles poden ocasionar aos posuidores dos certificados de tales cursos, e
tendo en conta a similitude de contidos dos cursos de linguaxe administrativa e de linguaxe xurídica, cómpre recoñecer expresamente a súa equivalencia, sen que se faga precisa a validación recíproca e puntual. En consecuencia,
DISPOÑO:
Artigo único.-Considéranse equivalentes os niveis -básico, medio e superior- dos cursos de linguaxe administrativa galega cos correspondentes niveis -básico, medio e superior- dos cursos de linguaxe xurídica galega.
Disposicións derradeiras
Primeira.-Autorízase o director xeral de Política Lingüística para dictar no ámbito das súas competencias, as resolucións necesarias para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de marzo de 2004.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Decreto 70/2004, do 25 de marzo, polo que se establece o código numérico persoal dos profesionais que interveñen nos procedementos de prestación e xestión de servizos do sistema sanitario público galego.
CONSELLERÍA DE SANIDADE — III. OUTRAS DISPOSICIÓNS — 06/04/2004

Advertido erro no devandito decreto, publicado no DOG nº 66, do luns, 5 de abril de 2004, cómpre facer a oportuna corrección:
Na páxina 4.785, onde di: «Decreto 71/2004, do 25 de mazo,...», debe dicir: «Decreto 70/2004, do 25 de marzo...».
RESOLUCIÓN do 26 de xaneiro de 2004, da Delegación Provincial de Ourense, pola que se dispón a inscrición, o depósito e a publicación, no Diario Oficial de Galicia, da acta da revisión salarial para o ano 2004 do convenio colectivo de ámbito provincial para a empresa Carlos Sabucedo Gómez Panaderías de Ourense.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 12/04/2004

Visto o texto da acta da revisión salarial do convenio colectivo para a empresa Carlos Sabucedo Gómez Panaderías de Ourense para o ano 2004 (código de convenio nº 3200972-publicado no BOP núm. 69 do 25 de marzo de 2003), con entrada nesta delegación provincial, subscrito pola dirección da empresa, en representación da parte empresarial, e, polo delegado de persoal, en representación da parte social, en data 12 de xaneiro de 2004, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo. Esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación (UMAC).
Terceiro.-Dispoñer a súa publicación no Diario Oficial de Galicia.
Ourense, 26 de xaneiro de 2004.
José Lage Lage
Delegado provincial de Ourense
Revisión do convenio colectivo Carlos Sabucedo Gómez
Acta única
En Ourense o dous de xaneiro de dous mil catro, reunidos por unha banda, Carlos Sabucedo Gómez, con DNI 34931971-P, veciño de Toén, con domicilio en San Pedro de Moreiras, como representante da empresa Carlos Sabucedo Gómez.
Por outra banda, Fernando da Costa Álvarez, con DNI 44468767-S, veciño de Santa Cruz de Arrabaldo, con domicilio en Outeiro, 19, como representante dos traballadores da empresa Carlos Sabucedo Gómez.
Expoñen:
Que se reuniron na data que consta no encabezamento para o estudo e sinatura da actualización das táboas salariais para o ano 2004, substituíndo as novas as que rexían anteriormente.
Que tras as correspondentes deliberacións e votacións se aprobaron as seguintes actualizacións:
SALARIOS 2004
MES DE 30 DIAS
CATEGORÍAS
SALARIO
BASE
BENEFIC.
15%
COMPLEMTO
HORARIO
NOCTURNIDADE
TOTAL
MES
PÁ
684,22
102,63
13,58
42,60
843,03
MASA
666,43
99,96
13,58
42,60
822,56
MESA
653,95
98,09
13,58
42,60
808,22
AXUDANTE
637,42
94,79
13,58
42,60
788,34
MORDOMO
666,12
666,12
REPARTIDOR
DESPACHOS
653,95
653,95
REPARTIDOR
DOMICILIO
615,26
615,26
OFICIAL
ADMINISTRA.
707,49
707,49
CHOFER
REPARTIDOR
684,22
684,22
LIMPADOR
478,40
478,40
A empresaRepresentante dos
traballadores
Carlos Sabucedo GómezFernando da Costa Álvarez
DECRETO 71/2004, do 18 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto de mellora da estrada provincial de Sumoas a Tuimil, terminación, concello de Xove.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 12/04/2004

A Deputación Provincial de Lugo, en sesión que tivo lugar o día quince de setembro de dous mil tres, aprobou o proxecto de mellora da estrada provincial de Sumoas a Tuimil, terminación e, na sesión do vinte e catro de novembro de dous mil tres, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Administración Local o día un de marzo de dous mil catro.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro
xeral da Consellería de Xustiza, Interior e Administración Local o día trinta de xaneiro de dous mil catro.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a execución do proxecto vén dada polo intenso tráfico que soporta esta vía, que se ve agravado por estar situada nas proximidades do complexo de Alcoa, o que afecta dun xeito significativo a seguridade vial, polo que a actuación reduciría o risco potencial de accidentes de tráfico.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dezaoito de marzo de dous mil catro,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de mellora da estrada provincial de Sumoas a Tuimil, terminación, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, dezaoito de marzo de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
CONSELLERÍA DE FAMILIA, XUVENTUDE, DEPORTE
E VOLUNTARIADO
RESOLUCIÓN do 15 de marzo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Federación Provincial de Confrarías de Pescadores de Lugo, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/04/2004

Examinada a adaptación dos estatutos da Federación Provincial de Confrarías de Pescadores de Lugo ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da federación provincial, na súa reunión do 5 de decembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Federación Provincial de Confrarías de Pescadores de Lugo que consta de 52 artigos, tres disposicións adicionais, unha derrogatoria e unha derradeira (17 páxinas), inscribila no Rexistro de Confrarías e das súas federacións no folio 1 do libro de federacións e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 15 de marzo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
RESOLUCIÓN do 17 de marzo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores San José de Cangas, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/04/2004

Examinada a adaptación dos estatutos da Confraría de Pescadores San José de Cangas ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas fede
racións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola Xunta Xeral da confraría, na súa reunión do 28 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores San José de Cangas, que consta de 97 artigos, unha disposición adicional, unha derrogatoria, e unha derradeira (76 páxinas), inscribila no Rexistro de Confrarías e das súas federacións no folio 26 do libro 1º e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 17 de marzo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Orde do 21 de marzo de 2004 pola que se establecen bolsas de prácticas para titulados en especialidades agrarias.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 07/04/2004

Advertidos erros na orde publicada no Diario Oficial de Galicia nº 63, con data do 31 de marzo de 2004, cómpre facer a seguinte corrección:
Na páxina 4.540, artigo 8º, parágrafo 4º, onde di: «-Orixinal ou copia ..., expedida no ano 2003, ...», debe dicir: «-Orixinal ou copia ..., expedida no ano 2004, ...».
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Decreto 68/2004, do 11 de marzo, sobre a produción integrada e a súa indicación nos produtos agrarios.
CONSELLERÍA DE POLÍTICA AGROALIMENTARIA E DESENVOLVEMENTO RURAL — I. DISPOSICIÓNS XERAIS — 02/04/2004

Advertido erro no devandito decreto, publicado no Diario Oficial de Galicia nº 64, do xoves, 1 de abril de 2004, cómpre realizar a oportuna corrección:
Na páxina 4.591, onde di: «Disposición derradeiras», debe dicir: «Disposición derrogatoria».
Onde di: «Disposicións finais», debe dicir: «Disposicións derradeiras».
CONFLICTO positivo de competencia número 122-2004, promovido polo Consello de Goberno da Xunta de Galicia, en relación co Decreto 1046/2003, do 1 de agosto, polo que se regula o subsistema de formación profesional continua.
TRIBUNAL CONSTITUCIONAL — I. DISPOSICIÓNS XERAIS — 27/02/2004

O Tribunal Constitucional, por providencia do 10 de febreiro actual, admitiu a trámite o conflicto positivo de competencia número 122-2004, promovido polo Consello de Gobierno da Xunta de Galicia, en relación co Real decreto 1046/2003, do 1 de agosto, polo que se regula o subsistema de formación profesional continua, e subsidiariamente contra os artigos 2.2º, letras a), b), c); 8; 9; 10, puntos 5 e 7; 11; 12.2º; 14; 15; 17; 18.1º, letras a), f), g), h) e i); 19; 20; 21; 22.4º; 23, salvo o último parágrafo do número 2; disposicións adicionais primeira, segunda, terceira, cuarta e quinta; disposición transitoria única e disposición derradeira primeira.
Madrid, dez de febreiro de dous mil catro.
O secretario xeral de Xusticia
Rubricado
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ACORDO do 23 de febreiro de 2004 polo que se fai pública a distribución de espacios gratuítos nos medios de comunicación de titularidade pública, a prol das entidades políticas concorrentes ás eleccións convocadas polo Real decreto 100/2004, do 19 de xaneiro, efectuada pola Comisión de Radio Televisión o día vintetrés do mes que corre e aprobada por esta xunta electoral provincial o día da data.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 25/02/2004

En cumprimento do previsto na norma oitava da instrucción da Xunta Electoral Central do 13 de setembro de 1999 (BOE nº 222, do 16 de setembro), dictada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia do anuncio de que por acordo desta xunta electoral
provincial do día da data foi aprobada a proposta de distribución de espacios gratuítos de propaganda electoral, nos medios de comunicación de titularidade pública, efectuada pola Comisión de Radio Televisión o día vintetrés de febreiro a prol das entidades políticas concorrentes ás eleccións convocadas polo Real decreto 100/2004, do 19 de xaneiro.
De conformidade co establecido na mencionada instrucción, as entidades políticas que se consideren afectadas poderán examina-la dita proposta, así como os seus antecedentes, nas dependencias desta xunta electoral provincial, sita no edificio da audiencia provincial, primeira planta, rúa Capitán Juan Varela, s/n, desta cidade da Coruña, no prazo preclusivo do día seguinte ó da publicación do presente acordo e formular dentro do mesmo prazo os recursos que consideren pertinentes en defensa dos seus dereitos.
A Coruña, 23 de febreiro de 2004.
Cándido Curiel Fernández
Secretario da Xunta Electoral Provincial da Coruña
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA